Diari Oficial de la Generalitat Valenciana


Sumari del DOGV 3682, del 07-02-2000 (2000/840)

ORDRE de 30 de desembre de 1999, de la Conselleria de Cultura, Educació i Ciència, per la qual es convoquen beques academicoesportives per als alumnes matriculats en el Complex Educatiu de Cheste en el curs 1999/2000 que estiguen integrats en els grups d’especialització i alt rendiment esportiu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/840


Data del document
:   30-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Cheste
    * ajuda pública
    * estudiant
    * suport econòmic
    * esport
    * assignació per estudis

ORDRE de 30 de desembre de 1999, de la Conselleria de Cultura, Educació i Ciència, per la qual es convoquen beques academicoesportives per als alumnes matriculats en el Complex Educatiu de Cheste en el curs 1999/2000 que estiguen integrats en els grups d'especialització i alt rendiment esportiu. [2000/F840]
  
L'Ordre de 29 de març de 1999, de la Conselleria de Cultura, Educació i Ciència (DOGV núm. 3.480, de 23 d'abril), regula el procés d'admissió d'alumnat en els instituts d'Educació Secundària del Complex Educatiu de Cheste. En la disposició addicional segona es constituïx, de conformitat amb l'Ordre de 3 d'abril de 1998 de la mateixa conselleria (DOGV núm. 3.220), un grup específic d'esportistes d'elit o alt rendiment en els instituts del Complex Educatiu de Cheste.
  
D'altra banda, la Resolució de 30 de juny de 1999, de la Direcció General de l'Esport de la Conselleria de Benestar Social (DOGV núm. 3.547, de 27.07.1999), classifica els plans d'especialització esportiva i alt rendiment esportiu que es desenrotllaran al Complex Educatiu de Cheste en el curs 1999/2000, i la Resolució de 18 d'octubre de 1999, de la Direcció General de l'Esport de la Conselleria de Cultura, Educació i Ciència, establix quins plans es desenrotllaran en el Complex Educatiu de Cheste durant el curs escolar 1999/2000. Estos plans tenen com a objectiu la preparació esportiva dels esportistes seleccionats per a constituir els «grups específics d'esportistes d'elit o d'alt rendiment», sense descuidar la seua formació acadèmica, a través d'una formació integral que els permeta arribar al més alt nivell en un futur, en la línia del que disposa l'article 17.d) de la Llei 4/1993, de 20 de novembre, de l'Esport de la Comunitat Valenciana.
  
Per a afavorir la incorporació d'esportistes als plans assenyalats, la Conselleria de Cultura, Educació i Ciència planteja la convocatòria d'unes beques academicoesportives que compensen dels trastorns socioeconòmics produïts a les seues famílies com a conseqüència de l'allunyament del centre d'estudis respecte al domicili habitual.
  
Per tot això, atenent el que s'estipula en el Decret 108/1992, de 6 de juliol, del Govern Valencià, pel qual es regula la concessió de beques (DOGV núm. 1.827, de 16 de juliol), i fent ús de les competències en matèria d'esport assignades pel Decret 13/1999, de 30 de juliol, del president de la Generalitat Valenciana, a la Conselleria de Cultura, Educació i Ciència, i d'acord amb l'article 35 de la Llei 5/1983, de 30 de desembre, de Govern Valencià, i el Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991 del Consell de la Generalitat Valenciana.
  
ORDENE
  
Primer
  
Convocar la concessió d'un màxim de 23 beques academicoesportives per als alumnes matriculats en el Complex Educatiu de Cheste en el curs 1999/2000 que estiguen integrats en els grups d'especialització esportiva i d'alt rendiment esportiu qualificats com a tals en la Resolució de 18 d'octubre de la Direcció General de l'Esport, per un import global màxim d'un milió nou-centes setanta-set mil cinc-centes pessetes (1.977.500 PTA), equivalents a onze mil huit-cents huitanta-cinc euros (11.885,01 euros), a càrrec del capítol IV, secció 09, servei 09 i programa 457.10 dels Pressupostos de la Generalitat Valenciana per a l'any 2000.
  
Segon
  
L'import global, així com tots els tràmits dictats fins al moment immediatament anterior al de la resolució de concessió de la subvenció, estaran condicionats a l'existència de crèdit adequat i suficient en el capítol, secció, servei, programa i línies corresponents que s'establisquen en la Llei de Pressupostos de la Generalitat Valenciana per a l'any 2000.
  
Tercer
  
Aprovar les bases per les quals es regula la convocatòria de beques academicoesportives que figuren com a annex I a esta ordre.
  
Disposicions finals
  
Primera
  
Per a l'adequat desenrotllament i execució de la present ordre es faculta el director general de l'Esport per a dictar les resolucions necessàries per a la seua aplicació.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Contra la present ordre, que esgota la via administrativa, es podrà interposar un recurs contenciós administratiu, en el termini de dos mesos comptats des de l'endemà de la publicació en el Diari Oficial de la Generalitat Valenciana, davant del Tribunal Superior de Justícia de la Comunitat Valenciana, segons els articles 10.1.j) i 46 de la Llei 29/1998, de 13 de juliol, reguladora d'esta jurisdicció, sense perjuí de la possibilitat d'interposar amb caràcter previ un recurs potestatiu de reposició davant del conseller de Cultura, Educació i Ciència en el termini d'un mes a comptar des de l'endemà de la publicació en el Diari Oficial de la Generalitat Valenciana, segons es preveu en els articles 107 i 117 de la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú.
  
València, 30 de desembre de 1999
  
El conseller de Cultura, Educació i Ciència,
  
MANUEL TARANCÓN FANDOS
  
Annex I
  
Bases per les quals es regula la concessió de beques academicoesportives per als alumnes matriculats en el Complex Educatiu de Cheste en el curs 1999/2000 que estiguen integrats en els grups d'especialització i alt rendiment esportiu.
  
Primera. Beneficiaris
  
1.1. Podran sol·licitar estes beques els alumnes del Complex Educatiu de Cheste que complisquen els següents requisits:
  
1.1.1. Estar matriculat en un dels instituts del Complex Educatiu de Cheste.
  
1.1.2. Ser integrant de la selecció autonòmica designada per la federació esportiva de la Comunitat Valenciana corresponent per a participar en un dels plans d'especialització esportiva o alt rendiment esportiu que es desenrotllen en les instal·lacions del Complex Educatiu de Cheste, d'acord amb els criteris de selecció establits en el projecte presentat a la Direcció General de l'Esport per a la seua classificació com a pla d'especialització esportiva o alt rendiment esportiu.
  
Segona. Objecte i aplicació de les beques
  
Les beques objecte d'esta convocatòria tindran com a finalitat contribuir al finançament del cost del servici de transport al Complex Educatiu de Cheste dels alumnes interns que no són usuaris de les rutes de transport que s'apliquen en funció del lloc de procedència, a què es referix el Decret 9/1998, de 3 de febrer, del Govern Valencià, (DOGV núm. 3.183, de 13 de febrer), per què es regulen els preus públics pels servicis d'allotjament, transport i manutenció prestats en el Complex Educatiu de Cheste.
  
S'adjudicaran un màxim de 23 beques per a alumnes en règim d'internat pertanyents a les rutes que s'especifiquen a continuació i que es repartiran de la següent manera:
  
a) Ruta de Gandia, Carlet i Tavernes de la Valldigna: huit beques per un import màxim de 560.000 pessetes (70.000 pessetes per alumne).
  
b) Rutes d'Alacant i Ayora: sis beques per un import màxim de 630.000 pessetes (105.000 pessetes per alumne).
  
c) Ruta d'Alzira: quatre beques per un import màxim de 266.000 pessetes (66.500 pessetes per alumne).
  
d) Ruta de Benidorm i Confrides: tres beques per un import màxim de 367.500 pessetes (122.500 pessetes per alumne).
  
e) Rutes de Benidoleig i Cocentaina: dos beques per un import màxim de 154.000 pessetes (77.000 pessetes per alumne).
  
Tercera. Sol·licituds i documentació
  
3.1. Les sol·licituds es presentaran en el Registre General de la Conselleria de Cultura, Educació i Ciència, o en els registres de les direccions territorials de Cultura, Educació i Ciència, les seccions o centres d'Esports d'Alacant, Castelló de la Plana o València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El model de sol·licitud s'ajustarà al que figura en l'annex II.
  
3.2. El termini de presentació de sol·licituds serà de 20 dies, comptats a partir de l'endemà de la publicació de la present ordre en el Diari Oficial de la Generalitat Valenciana.
  
3.3. Quan la sol·licitud no tinga els requisits o falte algun document complementari dels que s'exigisquen en cada cas, es requerirà als interessats que ho esmenen en el termini de 10 dies, amb indicació que, si no ho fan, s'entendrà que desistixen de la petició, després de resolució dictada pel director general de l'Esport.
  
3.4. En la sol·licitud s'indicaran totes aquelles altres subvencions o ajudes que s'hagen sol·licitat o hagen sigut atorgades per altres administracions o ens públics o privats.
  
3.5. La sol·licitud de beca haurà d'anar acompanyada dels següents documents:
  
- Fotocòpia confrontada del document nacional d'identitat o del llibre de família.
  
- Certificat d'empadronament (sols en el cas que no coincidisca el domicili habitual amb el que figura en el document nacional d'identitat).
  
- Fitxa de manteniment de tercers (dades bancàries).
  
3.6. L'admissió a tràmit d'una sol·licitud de subvenció no generarà cap compromís de concessió.
  
3.7. La sol·licitud es considerarà desestimada si la resolució no es produïx en el termini de tres mesos des de l'acabament del termini de presentació d'instàncies.
  
3.8. La Direcció General de l'Esport podrà demanar totes les informacions, aclariments o documents complementaris que estime necessaris per al seu assessorament.
  
Quarta. Obligacions tributàries
  
Els beneficiaris de beques, a l'empara de la present convocatòria, que superen la quantia de 300.000 pessetes, hauran d'acreditar que es troben al corrent en les seues obligacions tributàries i de la Seguretat Social en el moment d'acabament del termini de presentació de sol·licituds i en la forma establida en l'article 3.5 de l'Ordre de 30 de maig de 1996 de la Conselleria d'Economia i Hisenda (DOGV núm. 2.775, de 21 de juny de 1996).
  
Quinta. Valoració de les sol·licituds
  
5.1 Per a la concessió de les beques es tindrà en compte el següent ordre d'adjudicació:
  
a) En primer lloc, els alumnes inclosos en els plans classificats d'alt rendiment esportiu.
  
b) En segon lloc, cinc alumnes per cada pla d'especialització esportiva.
  
c) En tercer lloc, un alumne per cada pla d'especialització esportiva.
  
5.2. En cada modalitat, l'ordre d'adjudicació es realitzarà en funció de la puntuació obtinguda per l'alumne en les proves fisicotècniques establides com a criteris de selecció en el projecte federatiu presentat a l'empara de la Resolució de 30 de juny del director general de l'Esport.
  
5.3. Es crea una Comissió d'Avaluació que estarà integrada per set membres, designats pel director general de l'Esport, en què hi haurà un representant de cada un dels plans d'especialització esportiva i alt rendiment esportiu, proposats per les seues respectives federacions, i quatre representants de la Direcció General de l'Esport, dels quals un actuarà com a secretari. En el seu funcionament s'observaran la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i les modificacions introduïdes per la Llei 4/1999, de 13 de gener, així com l'article 6 del Decret 108/1992, de 6 de juliol, del Govern Valencià.
  
5.4. Finalitzat el termini previst en la base segona, la Direcció General de l'Esport disposarà de 15 dies per a convocar la Comissió d'Avaluació.
  
5.5. Una vegada constituïda la Comissió d'Avaluació es procedirà a l'estudi i valoració de les sol·licituds presentades, comprovant el compliment dels requisits de les bases. La Comissió elevarà les conclusions al director general de l'Esport, qui alhora elevarà la proposta de resolució de concessió o denegació al conseller de Cultura, Educació i Ciència.
  
5.6. Les resolucions de concessió de les ajudes fixaran expressament la seua quantia i incorporaran, si cal, les clàusules accessòries (condicions, termes o formes) a què quede supeditada la seua eficàcia, d'acord amb l'article 5 del Decret 108/1992, de 6 de juliol, del Govern Valencià, pel qual es regula la concessió de beques.
  
5.7. Transcorregut el termini assenyalat sense que haja recaigut resolució expressa, s'entendrà desestimada la sol·licitud de concessió de l'ajuda, en els termes previstos en els articles 43 i 44 de la Llei 30/1992, de 26 novembre, de Règim Jurídic de les Administracions Públiques i del Procediment Administratiu Comú.
  
5.8. La Direcció General de l'Esport notificarà als interessats la resolució de concessió o denegació de les sol·licituds presentades en el termini màxim de tres mesos des de l'acabament del termini de presentació d'instàncies. No obstant això, les sol·licituds sobre les quals no recaiga resolució expressa en el termini de tres mesos des de l'acabament del termini de presentació d'instàncies, s'entendran denegades.
  
Sexta. Obligacions dels beneficiaris
  
6.1. Els beneficiaris de subvencions estaran obligats a:
  
6.1.1. Participar en un dels plans d'especialització esportiva o alt rendiment esportiu. La Direcció General de l'Esport podrà demanar la informació que es considere necessària de la federació esportiva corresponent i del Complex Educatiu de Cheste, que assegure el compliment d'este punt per part dels beneficiaris.
  
6.1.2. Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat procedents d'altres administracions o ens públics o privats.
  
6.1.3. El sotmetiment a les actuacions de control financer que corresponen a la Intervenció General en relació amb les subvencions i ajudes concedides.
  
Sèptima. Modificació de la resolució de concessió
  
7.1. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
7.2. Així mateix, podrà ser motiu de modificació de la beca concedida l'abandó del pla d'especialització esportiva o alt rendiment esportiu una vegada concedida la beca.
  
Octava. Pagament de les beques
  
Una vegada resolta la convocatòria de les beques i efectuats els tràmits comptables preceptius, es procedirà a l'abonament de les beques d'una sola vegada, en el compte corrent o llibreta d'estalvis indicada pel beneficiari.
  
Novena. Reintegrament de les beques
  
Quedarà sense efecte la concessió de la beca, després d'audiència a l'interessat, i serà procedent el reintegrament de les quantitats percebudes i l'exigència de l'interés de demora des del moment del pagament, en els següents casos:
  
a) No realitzar durant el curs 1999/2000 l'activitat que va motivar la concessió.
  
b) Deixar de reunir els requisits que es van exigir.
  
c) Incomplir, sense causa que ho justifique, les condicions establides en la present convocatòria.
  
d) Obtindre qualsevol altra beca per a la mateixa o similar finalitat.
  
Deu. Normativa aplicable
  
10.1. En allò que no es preveu en esta ordre, els beneficiaris se sotmetran a la Llei d'Hisenda Pública de la Generalitat Valenciana i a la Llei de Pressupostos de la Generalitat Valenciana corresponent. Tot això sense perjuí del règim d'infraccions i sancions previst en el títol IV del Text Refós de la Llei d'Hisenda Pública de la Generalitat Valenciana.
  
10.2. La Conselleria de Cultura, Educació i Ciència es reserva el dret d'inspeccionar i comprovar el grau de compliment pels beneficiaris de les seues obligacions.